62020CO0706_INF
Uznesenie Súdneho dvora (desiata komora) z 3. septembra 2021 –Amoena II
(vec C‑706/20) (
1
)
„Návrh na začatie prejudiciálneho konania – Článok 99 Rokovacieho poriadku Súdneho dvora – Spoločný colný sadzobník – Colné zaradenie – Kombinovaná nomenklatúra – Položky 6212 a 9021 – Prostetické podprsenky – Vykonávacie nariadenie (EÚ) 2017/1167 – Pojem ‚príslušenstvo‘ – Výklad rozsudku z 19. decembra 2019, Amoena (C‑677/18, EU:C:2019:1142)“
Colná únia – Spoločný colný sadzobník – Položky sadzobníka – Kapitola 90 kombinovanej nomenklatúry – Pojem príslušenstvo prsníkovej protézy v zmysle uvedenej kapitoly – Kritériá posúdenia – Prostetické podprsenky – Vylúčenie
(nariadenie Rady č. 2658/87, zmenené nariadením 2016/1821, príloha I, kapitola 90)
(pozri body 33 – 37)
Výrok
1.
Bod 53 rozsudku z 19. decembra 2019, Amoena (C‑677/18, EU:C:2019:1142), v znení v anglickom jazyku, sa má vykladať v tom zmysle, že:
–
v prvej vete tohto bodu pojmy „them“ a „their“ odkazujú na prsníkové protézy a pojem „they“ odkazuje na prostetické podprsenky a
–
v druhej vete uvedeného bodu pojem „their“, ako aj prvé a druhé použitie pojmu „they“ odkazujú na prostetické podprsenky, pričom posledné použitie pojmu „they“ odkazuje na prsníkové protézy.
2.
V druhej vete bodu 53 rozsudku z 19. decembra 2019, Amoena (C‑677/18, EU:C:2019:1142), Súdny dvor s cieľom určiť, či prostetické podprsenky možno považovať za „príslušenstvo“ prsníkových protéz v zmysle kapitoly 90 kombinovanej nomenklatúry uvedenej v prílohe I nariadenia Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku, zmeneného vykonávacím nariadením Komisie (EÚ) 2016/1821 zo 6. októbra 2016, len uplatnil kritérium vymedzené v bode 51 tohto rozsudku, podľa ktorého sa musia za „príslušenstvo“ v zmysle uvedenej kapitoly považovať vymeniteľné časti vybavenia, ktoré umožňujú nástroju vykonať určitú činnosť v súvislosti s jeho hlavnou funkciou.
(
1
)	Ú. v. EÚ C 110, 29.3.2021.